съобщение

На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира: 
инвестиционно предложение (ИП) „Изграждане на сондаж, помпена станция и водоем с обем 150 м3 за водоснабдяване жителите на с. Трайково с цел подобряване на жизнената среда и качеството на живот на населението” в имот с № 068065 в землището на с. Трайково с ЕКАТТЕ 72940, общ. Лом, попада в обхвата на Приложение № 2 на Закона за опазване на околната среда (ЗООС), точка 2, буква „г” – дълбоки сондажи за водоснабдяване и точка 10, буква „з” – язовири и други съоръжения за събиране и съхраняване на вода за продължително време (невключени в Приложение № 1) и съгласно чл. 93, ал. 1, т. 1 от ЗООС подлежи на преценяване на необходимостта от извършване на оценка на въздействието върху околната среда (ОВОС).
Инвестиционното предложение е под разпоредбите на Наредбата за условията и реда за извършване на оценка за съвместимост на планове, програми и инвестиционни предложения (Наредба за ОС) и на основание чл. 2, ал. 1, т. 1 от нея подлежи на преценка за вероятната степен на отрицателно въздействие върху защитени зони от екологичната мрежа Натура 2000. 

Преценяването на необходимостта от извършване на ОВОС и оценката за съвместимост ще бъдат проведени в една процедура. 

